ΑΠΟΦΑΣΕΙΣ
Αριθμ. 12427 ΕΞ 2024
Διάθεση επιπλέον μεθόδου της διαδικτυακής
υπηρεσίας «Μητρώο Επικοινωνίας Πολιτών» στο
πληροφοριακό σύστημα «Παρατηρητήριο Καινοτόμου Επιχειρηματικότητας Περιφέρεια Κρήτης»
της Περιφέρειας Κρήτης μέσω του Κέντρου Διαλειτουργικότητας της Γενικής Γραμματείας Πλη-
ροφοριακών Συστημάτων και Ψηφιακής Διακυβέρνησης.
Ο ΥΠΟΥΡΓΟΣ ΨΗΦΙΑΚΗΣ ΔΙΑΚΥΒΕΡΝΗΣΗΣ
Έχοντας υπόψη:
Α. Τις διατάξεις:
1. Των παρ. 2, 3 και 5 του άρθρου 47 του ν. 4623/2019
«Ρυθμίσεις του Υπουργείου Εσωτερικών, διατάξεις για
την ψηφιακή διακυβέρνηση, συνταξιοδοτικές ρυθμίσεις
και άλλα επείγοντα ζητήματα» (Α’ 134).
2. Του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184)
και ιδίως της παρ. 51 του άρθρου 107 σε συνδυασμό με
το άρθρο 84.
3. Του Κώδικα Διοικητικής Διαδικασίας  (ν. 2690/1999,
Α’ 45).
4. Του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016
για την προστασία των φυσικών προσώπων έναντι της
επεξεργασίας των δεδομένων προσωπικού χαρακτήρα
και για την ελεύθερη κυκλοφορία των δεδομένων αυτών
και την κατάργηση της οδηγίας 95/46/ΕΚ.
5. Του ν. 4624/2019 «Αρχή Προστασίας Δεδομένων
Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και
του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δε-
δομένων προσωπικού χαρακτήρα και ενσωμάτωση στην
εθνική νομοθεσία της Οδηγίας (ΕΕ) 2016/680» (Α’ 137).
6. Του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130).
7. Του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
8. Του π.δ. 40/2020 «Οργανισμός Υπουργείου Ψηφιακής Διακυβέρνησης» (Α’ 85).
9. Του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
που διατηρήθηκε σε ισχύ με την περ. 22 του άρθρου 119
του ν. 4622/2019 (Α’ 133).
Β. Την υπό στοιχεία 118944 ΕΞ 2019 απόφαση του
Υπουργού Επικρατείας «Λειτουργία Κέντρου Διαλειτουργικότητας της Γενικής Γραμματείας Πληροφορια-
κών Συστημάτων Δημόσιας Διοίκησης του Υπουργείου
Ψηφιακής Διακυβέρνησης» (Β’ 3990).
Γ. Την υπό στοιχεία 6810 ΕΞ 2021/19.3.2021 απόφαση
του Υπουργού Επικρατείας «Λειτουργία Εθνικού Μητρώου Επικοινωνίας (Ε.Μ.Επ.)» (Β’ 988).
Δ. Της υπ’ αρ. 1218/16.2.2021 απόφασης «Έγκριση τροποποίησης του Οργανισμού Εσωτερικής Υπηρεσίας της
Περιφέρειας Κρήτης» (Β’ 762).
Ε. Τις παρ.  11, 18, 27 και 29 του άρθρου 186 του
ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης - Πρόγραμμα Καλλικράτης» (Α’ 87).
ΣΤ. Το αίτημα διαλειτουργικότητας υπ’ αρ. 10683/
07-12-2021 της Περιφέρειας Κρήτης στην Ε.Δ.Α. του Κέντρου Διαλειτουργικότητας (ΚΕ.Δ.) της Γ.Γ.Π.Σ.Ψ.Δ για την
διαδικτυακή υπηρεσία «Μητρώο Επικοινωνίας Πολιτών».
Ζ. Το υπ’ αρ. 73433/01-03-2024 έγγραφο της Περιφέρειας Κρήτης για την διαδικτυακή υπηρεσία «Μητρώο
Επικοινωνίας Πολιτών», με θέμα την ένταξη σε παραγωγική λειτουργία των διαδικτυακών υπηρεσιών.
Η. Την ανάγκη διασφάλισης της εναρμόνισης της διαλειτουργικότητας των διαδικτυακών υπηρεσιών των
Φορέων του Δημοσίου και του ευρύτερου Δημοσίου
Τομέα με το στρατηγικό σχεδιασμό.
Θ. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Άρθρο 1
1. Τη διάθεση της επιπλέον μεθόδου «Λήψη εκτεταμένων στοιχείων από το Μητρώο Επικοινωνίας Πολιτών με
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
18 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2295
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2295/18.04.2024
βάση τον ΑΦΜ» της διαδικτυακής υπηρεσίας «Μητρώο
Επικοινωνίας Πολιτών», στο πληροφοριακό σύστημα
«Παρατηρητήριο Καινοτόμου Επιχειρηματικότητας Περιφέρεια Κρήτης» της Περιφέρειας Κρήτης, σε συνέχεια
της υπ’ αρ. 48434/08-11-2023 απόφασης του Υπουργού
Ψηφιακής Διακυβέρνησης.
2. Το Παρατηρητήριο Καινοτόμου Επιχειρηματικότητας είναι μια νέα δομή της Περιφέρειας Κρήτης, με σκοπό
τη διασύνδεση των επιχειρήσεων με τα ερευνητικά και
ακαδημαϊκά ιδρύματα, καθώς και την αποτύπωση του
οικοσυστήματος καινοτομίας της Περιφέρειας Κρήτης.
Η λειτουργία του Παρατηρητηρίου θα συμβάλλει στην
τεκμηρίωση για την ανάπτυξη της επιχειρηματικότητας
και θα αποτελέσει κόμβο ενημέρωσης και κινητοποίησης για την ανάπτυξη και εφαρμογή καινοτομιών στην
Περιφέρεια Κρήτης. Η διαδικτυακή υπηρεσία θα αξιοποιηθεί βάσει:
- της υπ’ αρ. 1218 /16.2.2021 απόφασης «Έγκριση τροποποίησης του Οργανισμού Εσωτερικής Υπηρεσίας της
Περιφέρειας Κρήτης» (Β’ 762/2021).
- των παρ. 11, 18, 27 και 29 του άρθρου 186 του
ν. 3852/ 2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης - Πρόγραμμα Καλλικράτης» (Α’ 87).
Άρθρο 2
Οργανωτικά μέτρα ασφάλειας και προστασίας
δεδομένων προσωπικού χαρακτήρα
1. Η Περιφέρεια Κρήτης έχει την υποχρέωση λήψης
και διαρκούς τήρησης των κατάλληλων και αναγκαίων
τεχνικών και οργανωτικών μέτρων ασφάλειας των
λαμβανομένων πληροφοριών και, κατ’ ελάχιστον, την
καταγραφή και παρακολούθηση των προσβάσεων, τη
διασφάλιση ιχνηλασιμότητας και την προστασία των διακινούμενων δεδομένων από κάθε παραβίαση, καθώς
και από σκόπιμη απειλή ή τυχαίο κίνδυνο. Η Περιφέρεια
Κρήτης έχει την υποχρέωση χρήσης των λαμβανομένων
πληροφοριών αποκλειστικά και μόνον για το σκοπό που
περιγράφεται στην παρούσα.
2. Η διάθεση των διαδικτυακών υπηρεσιών διενεργείται μέσω του Κέντρου Διαλειτουργικότητας της Γενικής
Γραμματείας Πληροφοριακών Συστημάτων και Ψηφιακής Διακυβέρνησης (Γ.Γ.Π.Σ.Ψ.Δ.) του Υπουργείου Ψηφι-
ακής Διακυβέρνησης, σύμφωνα με την Πολιτική Ασφάλειας Πληροφοριακών Συστημάτων της Γ.Γ.Π.Σ.Ψ.Δ., την
Πολιτική Ορθής Χρήσης των διαδικτυακών υπηρεσιών,
καθώς και τις διατάξεις για την προστασία των δεδομένων προσωπικού χαρακτήρα.
Άρθρο 3
Έναρξη ισχύος
Η απόφαση αυτή αρχίζει να ισχύει από τη δημοσίευσή
της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Μοσχάτο, 5 Απριλίου 2024
Ο Υπουργός
ΔΗΜΗΤΡΙΟΣ ΠΑΠΑΣΤΕΡΓΙΟΥ

[Source: 20240202295.pdf | Tokens: 5761]